**П. Н. Гаврилов пултарулăхĕн паллă енĕсем**

Петр Николаевич вăрçă ветеранĕ, учитель тата поэт, хисеплĕ Раççей гражданинĕ. Ун сăввисемпе поэмисем “Ял пурнаçĕ” (Аксу), “Туслăх” (Нурлат), “Сувар” (Хусан), “Самар ен” (Самар) чăваш хаçат-журналĕсенче пичетленĕ. Нумай сăввисемпе композиторсем юрă хывнă.

1. **«Ял пурăçĕ» хаçатри** **лирикăллă шухăшсем**

Тăван районти “Ял пурнаçĕ” хаçатра поэт тусĕсене чĕнсе çапла çырать:

Аксу поэчĕсем, татуллăн

Çавра сĕтел тавра ларса,

Рифмăласах пуплер хăюллăн,

Пĕр вăтанмасăр ал парса.

Тăван хаçат кил-çурт пек пултар,

Ăна тытсан вулакана

Поэзи пирен чысла тутăр,

Тыр-пулла пултăрах ана.

 Автор Аксу районĕнчи поэтсене пĕрлешме йыхăрать, вулакана илемлĕ сăмахпа тивĕçтерсе, савăнăçпа çын кăмăлне “хевел пек çиçтерсе” йывăрлăха сирмелле, çутă малашлăха туйма шанчăк памалла тет. Ĕç халăхĕ тыр-пул, апат-симĕç тулли кăмăлпа хатĕрлетĕр тесен чун илемне, кăмăл-шухăшне пуян илемлĕ сăмахлăхпа чысламалла тени тепре тăрать.

 Петр Гаврилов учительте нумай çул ĕçленĕ май ачасене, çамрăксене питĕ çывăх пулнă. Поэт халь те çывах темелле, хăйĕн кăмалĕ те ачанни пек çемçе те усă. Питĕ кăмаллă çын. Ентеш ача-пăча, яш-çамрăксем валли тем тĕрле хайлав та çырать. Пĕр çуркунне çинчен кăна эпĕ вун сакăр тĕрлĕрен сăвă вуласа килентĕм. Кашнинчех расна сăн-ÿкерчĕк сăнланнă, тĕрлĕ илемлĕх мелĕсемпе пуян, символсемпе кăмăл-шухăш та расна. “Çуркуннем чун уççи” сăвă, тĕслĕхрен, сакăр çавраран тăрать. Çут санталакан чи илемле вахаче синчен сырать.

 Автор шанкарч юра юрлани çинчен çырнă май хай синчен те астутарать, ачасене илемлĕ те шăнкăрав пек чĕлхене юратма ченет. Гаврилов сăввисенче çуркунне, чĕлхене юратни, кенекепе тусла пул тени параллеллĕ сăнланса ÿкереннĕ, анчах савăç описаннипе поэзире нумай усă курмасть. Вăл ытларах ас вĕрентсе, чĕнсе çырать (уйрăмах ача-пăча сăввисенче). Тĕслĕхрен,

… Тен, Поэзипе хĕмленĕр

Юратса челхемĕре,

Пит маттур ÿссе çитĕнĕр:

Вĕренни – ĕмĕрлĕхе.

 Ачасене “Кĕнеке – тулли пĕлÿлĕх” иккенне те каласа çирĕплетет. Сăвă вĕсенче маларах каланă шухăша çирĕплетсе каллех çут çанталăк патне таврăнать.

Кайăк хур карти илемлĕ,

Саламлаççĕ сас парса,- вара,-

Çуркунне çитсен – кам чунĕ

Хĕпĕртемĕ вĕçне пек?

1. **Вăрçă темипе çырнă хайлавсен философилĕхĕ**

Петр Николаевич пултарулăхĕнче вăрçă теми чи пысăк вырăн йышăнать. Меречен вăрçăра пулса асапа, кĕрешеве, чун ыратăвне, аманнă ал-ура суранĕсене тÿссе курнăскер, варçă ветеранĕсене те нумай сăвă-поэма халалласа çырнă. Ентеш поэзийĕнче вăрçă теми çапла тĕп пулса тăрать тесен те тĕрĕс. “Чун ыратăвĕ”, “Ветеран ĕмĕчĕ”, “Ентеш” поэмăсем, “Вăрçăри тусăма”, “Алексей Афанасьев поэта асанса” (1989), “Манаймăн вăрçа”, “Мухтаву сÿнес çук”, “Салтак машăрне”, “Çĕнтерÿçĕ” сăвасем – пурте вăрçă темипе çырăннă. Петр Захаров “Сăва çырас тесен” статьяра (Сувар. 2000.) кун пирки çапла палартать : “Вăл (Гаврилов) кăçал (2000 ç.) çитмел пилĕк çул тултарчĕ. Çулĕсем аванах пулсан та, мĕнлерех янравлă, чĕрене вут тивертекен, хăй тÿссе – чăтса ирттернĕ вăрçă çулесем çинчен сăва хыççăн сăва пичетлет вал”.

Варçăра шыв пекех юн юхни,

Тертленни, макăрни, тарăхни

Чĕререн тухаймасть халиччен,

Çывăрса каяймастăп ирччен …

( “Юбилей çывхарать”.)

 Меречен утмăл çул хушшинче те вăрçă суранĕсем юсанса пĕтменне, “вăрçă тамакĕ” яланах асра пулнине каласа кăтартать.

Тамакра тыллантăмăр хăрушшан,

Шутласассăн – мĕн кăна курман!…

(“Йывăр пулчĕ вăрçă лавĕ”.)

 “Манма вăй çитмĕ” сăввине те автор çаплах пуçлать:

… Вăй çитмест манмашкăн.

Вай çитмест!

Варçă ватре, çирĕ çын чунне,

Сурансем сурни саплах иртмест.

 Самрăксене, вăрçă мĕнне пĕлмен çынсене, Петр Гаврилов хăй куçĕпе курна тискер вăхат çинчен пĕтĕм чун-чĕрене хускатмалла çырса кăтартать. Çивĕч те витĕмлĕ чĕлхепе усă курса асап-терт тÿссе ирттернĕ вăхăтсем çинчен ĕнентерет.

Фашитсем тĕнче хуçи пулма

Ĕмĕтленнĕ вут-кăвар такса.

Вăтанман хуть Турăран кулма,

Çĕршыва ярасшăнччĕ çăтса.

Вилĕмлĕ хăрушлăх капланни

Чĕрене çуратчĕ çурмалла.

Эсрелсемшĕн çын асапланни

Калама çук ырă пулмалла.

 Автор тĕрлĕ илемлĕх мелĕсемпе, ытларах сăпатлантарупа, усă курса вăрçă тискерлĕхĕ çинчен çырать, “вут-кăвар ташларĕ иртĕхсе” тет, чăнах та пинĕ- пинĕпе ял-хула вутра çунса кĕлленнĕ, мĕн чуль çын хăй çĕршывĕшĕн, вилĕмрен хăрамасăр кĕрешнĕ. “Çырмипе юн юхрĕ – чăтрăмăр” тет ветеран. Вăрçă хиренче Петр Николаевич та тусĕсене, тăванĕсене пирĕн пекех çухатнă, анчах “пĕтĕм халăх кар тăрса ĕмĕтленнĕ çĕнтерÿллĕ çулшăн ĕç-хĕлре, хура окопсенче …” Паттăрсем “тĕнчене хăтарнă муртан” тăшманран. Шухаша авторăн “Çар пултăр вăйлă çĕршыва хутĕлекенсен кунне халалласа çырнă сăвăпа вĕçлес килет, вăл ытларах паянхи çамраксене халласа çырнă сăвă.

Асаплансан та, тертленсен те

Çĕршыва сыхла, ан сут,-

Чĕре пире çапла хушатчĕ,

Куç пек сыхлаттăмăр чыса.

Тавра тÿпе тарăн çунатчĕ

Ăçтан пĕтерес-ши çырса?

Ан пултăр ĕмĕрне вут-тăвал:

Этем çуралнă пурăнма!

Пуç хунисен тăпри пит çăмал

Пулинччĕ канлĕн çывăрма.

Ветерансемшĕн те ыр ватлăх

Пулассине кĕтет чĕрем.

 -Çар пултăр вăйлă та хăватлă!-

Тенче илтмелехех керлем.

 Петр Гаврилов сăвви вăрçă лавĕн йывăрлăхне куç умне тухса тăмалла сăнлать. Тăван шкулта Çĕнтерÿ уявне халалласа лартнă концерсенче Мереченĕн вăрçă çинчен сăввисене вуланă чухне ветерансем куççульпех макăраççĕ, вĕсене пула çамрăксен те кăмăлĕ улшăнать. Петр Гаврилов пек нумай ветеран умĕнче пуç таяс килет.

 Мереченĕн кăçал сăвăсен пуххи тухни çинчен асăннăччĕ ĕнтĕ. Вăрçă темипе çырнă вун икĕ сăва унта хăй валли тивĕçлĕ вырăн тупнă. Вулакана вăрçăпа тăнăç пурнăç, вилĕмпе пурнăç çинчен вĕсем тарăн шухăшлаттараççĕ, мĕншĕн тесен асăннă сăвă-поэмăсем философиллĕ сĕмĕ пур. Çыннăн пурнăçри вырăнĕ, уйрăмах вăрçă вăхăтĕнчи пурнăçĕ, ĕсĕ-хĕлĕ, мирлĕ саманари этем тивĕçĕ çинчен Меречен пус ваттарать. Унăн сăввисене çăмалттай шухăшлă, проблема – тавлашусăр, хирĕç тарусăр сăвă-поэмăсем теме çук. Автор тенчине, сăвă çырас мелĕсене анлăнас тесен питĕ тимлĕ вуласа, пуç тавра кашни çаврине шухăшласа тишкермелле. Уйрăмах лирикăллă-философиллĕ сăввисене ăнланма йывăр.